Leaves' Eyes

Leaves' Eyes (בעברית: ליבס אייז) היא להקת מטאל סימפוני וויקינג מטאל מגרמניה ונורווגיה, המורכבת מאלכסנדר קרול, יוריס נייאנהיס, מיקי ריכטר, אלינה סירלה ואנדרה נאסו. הלהקה הוקמה ב-2003 בידי ליב קריסטין, לשעבר הזמרת הראשית של Theatre of Tragedy. הלהקה הוציאה שבעה אלבומי אולפן, שישה מיני-אלבומים ואלבום וידאו.

רוב המילים של שירי Leaves' Eyes, שנכתבו על ידי ליב קריסטין עד עזיבתה ב-2016, עוסקות במיתולוגיה הנורדית ותקופת הוויקינגים. וידאו קליפים של הלהקה ולעיתים גם הופעות חיות כוללים שחזורים של קרבות ויקינגים החמושים בכלי נשק ושריון האופייניים לתקופה. השירה המלודית של ליב קריסטין והמחליפה שלה, אלינה סירלה, מגובות מדי פעם בשירת הגראולינג של קרול, המזוהה בסגנון הקולי שקריסטין מתייחסת אליו כ"שירת היפה והחיה".

 קריירה 
Leaves' Eyes כללה לעיתים קרובות נושאים נטורליסטיים במוזיקה שלה מאז יציאת אלבום הבכורה שלה מ-2004, Lovelorn. לכל חבר בלהקה היה ניסיון מקצועי קודם לפני ההצטרפות ל-Leaves' Eyes, ובכך הגדירו אותה כסופרגרופ. הסולנית ליב קריסטין שרה בלהקת Theatre of Tragedy מאז הקמתה ב-1993 ועד לפיטוריה ב-2003. Leaves' Eyes הייתה מהראשונות שהציגו קול נשי בסצנת המטאל, ולהיט הדאנס שלה, "Tanz der Schatten" הפך לשם נרדף לבימוי והבעה של סוגה מוזיקלית שלמה. בנוסף לכך, ליב קריסטין נכחה בסצנת מוזיקת הפופ וביצעה את שירי הלהקה בתוכניות טלוויזיה שונות כדוגמת Tatort ו-Schimanski. בשנת 2005 יצא אלבומה השני, Vinland Saga. הסינגל המוביל מהאלבום, "Elegy", התפרסם בגרמניה במשך ארבעה שבועות רצופים. תחנת הטלוויזיה ProSieben השתמשה ב-"Elegy" כשיר הרשמי לסדרת הטלוויזיה "מספ7ים".

בנוסף לאלבום האולפן שהופץ ברחבי העולם, Leaves' Eyes יצאה לסיבוב הופעות. במהלך ארבע שנים הופיעה בארבע יבשות ו-34 מדינות וקיימה כ-222 הופעות. אלבום הווידאו, We Came with the Northern Winds: En Saga i Belgia, יצא לאור בפברואר 2009. האלבום האקסקלוסיבי הזו תיעד את הביוגרפיה של הלהקה וכלל את ההופעות בפסטיבל Metal Female Voices בשנת 2007. האלבום השלישי של הלהקה, Njord, יצא לאור בשנת 2009. הסינגל הראשון מתוכו, "My Destiny", זכה להצלחה רבה ברחבי העולם.

בשנת 2011 יצא האלבום הרביעי של הלהקה, Meredead. שנתיים לאחר מכן, יצא האלבום, Symphonies of the Night, שזכה להצלחה במצעדים ברחבי העולם. לאחר שהלהקה קיימה הופעות שונות וקידמה את שני האלבומים, הוחלט להוציא את King of Kings בספטמבר 2015. לאחר יציאתו, לקחה הלהקה הפסקה מהוצאת אלבומי אולפן, לטובת הוצאת המיני-אלבום, Fires in the North. פרק זמן לאחר מכן, יצא אלבום האולפן השביעי של Leaves' Eyes, Sign of the Dragonhead.

ב-22 בנובמבר 2019 יצא המיני-אלבום, Black Butterfly, שזכה להצלחה ברחבי העולם. באלבום נכללו הלהיטים "Black Butterfly", "Serkland" ו-"Night of the Ravens". בנוסף לכך, נכללה בו גרסת כיסוי לשיר "Silent Night". בשנת 2020 יצא האלבום, The Last Viking, בו נכללו אותם השירים פרט ל-"Silent Night". הסינגל המוביל מתוכו, "Dark Love Empress", יצא לאור באוגוסט 2020. הסינגל השני, "Chain of the Golden Horn", יצא לאור חודש לאחר מכן. "Black Butterfly" יצא לאור כסינגל ב-29 באוקטובר 2021, אך בגרסה שונה שכללה את שירתה של קלמנטין דלאוני ; הסולנית של להקת המטאל הסימפוני והפאוור מטאל האוסטרית, Visions of Atlantis.

 דיסקוגרפיה 

קישורים חיצוניים





 דוגמאות לוידאו-קליפים ביוטיוב 





הערות שוליים

קטגוריה:להקות מטאל גותי
קטגוריה:להקות מטאל סימפוני
קטגוריה:להקות נורווגיות
קטגוריה:להקות גרמניות
קטגוריה:הרכבים מוזיקליים מסטוונגר